Еди Маринов
Не мога да пиша

chitanka.info

Не мога да пиша,

не мога да спя,

дори без да дишам

желая смъртта.

Не мога да бягам,

не мога да спра,

дори без да лягам

сънувам смъртта.

Когато я срещна,

дори във съня,

аз искам да бъде

съня на смъртта.

Когато се будя,

дори без душа,

без болка те губя,

дете на смъртта.

Не искам, не мога

сега да умра,

защото поглеждам

дори през смъртта.

Когато умирам,

дори във смъртта,

аз зная, родих се

и виждам света…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.